**ΔΗΜΟΤΙΚΟ ΣΧΟΛΕΙΟ ΑΝΑΦΩΤΙΔΑΣ**

 Οκτώβριος -Νοέμβριος 2017

**ΕΠΙΚΟΙΝΩΝΙΑ ΣΧΟΛΕΙΟΥ – ΟΙΚΟΓΕΝΕΙΑΣ (2ο)**

Αγαπητοί γονείς/ κηδεμόνες

 Στην προσπάθειά μας να αναπτύξουμε στενή συνεργασία σχολείου-οικογένειας και να στοχεύσουμε στην καλύτερη και αποτελεσματικότερη λειτουργία του σχολείου, σας ενημερώνουμε σχετικά με θέματα που σας ενδιαφέρουν:

**Α. ΠΡΟΓΡΑΜΜΑ ΣΥΝΑΝΤΗΣΕΩΝ ΔΑΣΚΑΛΩΝ ΚΑΙ ΓΟΝΙΩΝ:**

Τις επόμενες μέρες θα έχετε την ευκαιρία να επισκεφτείτε το δάσκαλο /α στην τάξη του παιδιού σας, να συνομιλήσετε μαζί του και να ενημερωθείτε για τους τρόπους με τους οποίους μπορείτε να βοηθάτε το παιδί σας στο σπίτι. Στις Γ΄ και Δ΄ τάξεις θα συμμετέχετε σε μάθημα-βιωματικό εργαστήριο. Όλες οι συναντήσεις θα γίνονται το πρωί **από** **τις 7:45π.μ. μέχρι τις 8:25π.μ.** για να μπορέσετε όλοι να παρευρεθείτε. Η στενή επικοινωνία και συνεργασία δασκάλων-γονιών συνδέεται με τη σχολική επιτυχία, την πρόοδο αλλά και την καλή συμπεριφορά των παιδιών. Το πρόγραμμα συναντήσεων έχει ως εξής :

|  |  |  |  |
| --- | --- | --- | --- |
| **Τάξη** | **Ημερομηνία** | **Μέρα** | **Ώρα** |
| **Α΄** | 18/10/2017 | Τετάρτη | 7:45- 8:25 |
| **Β΄** | 24/10/2017 | Τρίτη | 7:45- 8:25 |
| **Γ΄-Δ΄** | 17/10/2017 | Τρίτη | 7:45- 8:25 |
| **Ε΄-Στ΄**  | 13/10/2017 | Παρασκευή | 7:45- 8:25 |

Επισυνάπτουμε ακόμη και το Πρόγραμμα Επισκέψεων Γονέων για αργότερα, και παρακαλούμε να επισκέπτεστε τακτικά τους δασκάλους του παιδιού σας, στις ώρες των επισκέψεων, αφού η συνεχής αλληλοενημέρωση βοηθά τα παιδιά να επιτυγχάνουν τα καλύτερα δυνατά αποτελέσματα.

 **ΠΡΟΓΡΑΜΜΑ ΕΠΙΣΚΕΨΕΩΝ ΓΟΝΕΩΝ:**

Ευγενούλα Σιημητρά Χριστοφή: Τετάρτη 7:45-8:25

Φώτος Παπαϊωάννου: Τετάρτη 8:25-9:05

Βασιλική Τζιούλιου: Παρασκευή: 09:25 – 10:05

Παναγιώτης Κωνσταντίνου: Πέμπτη 08:25 – 09:05

Αρετή Σεργίου: Τρίτη 10:55 – 11:35

Αντρη Χαραλάμπος Αστζιάν: Παρασκευή 10:05 – 10:45

Κατερίνα Πτωχοπόυλου: Παρασκευή 10:55 – 11:35

Αγγέλα Τινιόζου: Τετάρτη 12:25 – 13:05

Κατερίνα Μιχαήλ: Τρίτη 12:25 – 13:05

**Β. ΚΑΤ΄ΟΙΚΟΝ ΕΡΓΑΣΙΑ:**

 Το σχολείο είναι ο κύριος χώρος όπου το παιδί διδάσκεται, μαθαίνει, αλληλοεπιδρά, αναπτύσσει την προσωπικότητά του και καλλιεργείται πνευματικά. Η εργασία στο σπίτι αποτελεί συμπλήρωμα της εργασίας που γίνεται στο σχολείο. Ενθαρρύνετε το παιδί να εργάζεται μόνο του, ενώ ταυτόχρονα να είστε πρόθυμοι να προσφέρετε τη βοήθειά σας, αν και όπου σας ζητηθεί. Σίγουρα το σχολείο δε ζητά από τους γονείς να γίνουν δάσκαλοι του απογεύματος, αλλά ο ρόλος των γονιών είναι σημαντικός και καθοριστικός στη δημιουργία θετικής στάσης απέναντι στη μάθηση . Αν το παιδί φοιτά στο Ολοήμερο Σχολείο, πάλι ο έλεγχος είναι απαραίτητος, γιατί έτσι νιώθει το γονικό ενδιαφέρον και προοδεύει.

**Γ.ΣΧΟΛΙΚΗ ΤΣΑΝΤΑ:**

Συστήνεται όπως η σχολική τσάντα του παιδιού περιλαμβάνει μόνο τα βιβλία και τετράδια που χρειάζεται το παιδί τη συγκεκριμένη μέρα, όπως φαίνεται στο πρόγραμμά του, ώστε να αποφεύγεται το περιττό βάρος για λόγους υγείας. Πολλές φορές το παιδί κάνει τις εργασίες, αλλά τελικά ξεχνά τα τετράδιά του και τα βιβλία του στο σπίτι. Σιγουρευτείτε ότι έχει βάλει τα απαραίτητα στην τσάντα του, μαθαίνοντάς του ότι πρέπει να γίνει υπεύθυνο. **Ο τακτικός έλεγχος φέρνει τα επιθυμητά αποτελέσματα.**

**ΠΡΟΣΕΛΕΥΣΗ ΚΑΙ ΑΠΟΧΩΡΗΣΗ ΤΩΝ ΜΑΘΗΤΩΝ**

Κάθε μέρα τα παιδιά πρέπει να έρχονται στο σχολείο **μετά τις 7:30 π.μ. και πριν από τις 7:45 π.μ.** και **να αποχωρούν αμέσως μετά τις 13:05μ.μ ή 15:05μ.μ** αν φοιτούν στο Ολοήμερο**.** Το σχολείο, πριν και μετά από αυτές

τις ώρες, δε φέρει ευθύνη για την ασφάλειά τους. Παρακαλούμε να φροντίζετε για την έγκαιρη παραλαβή τους. θα ήταν καλό να μην εισέρχεστε στις εσωτερικές βεράντες , πριν το κτύπημα του κουδουνιού, για να μην αποσπάται η προσοχή των παιδιών από τα μαθήματα. Μπορείτε να τα περιμένετε στα παγκάκια της κύριας εισόδου ή της πισινής πτέρυγας.

**Ε. ΙΣΤΟΣΕΛΙΔΑ –ΧΡΗΣΗ ΔΙΑΔΙΚΤΥΟΥ:**

Το σχολείο μας έχει αποκτήσει δική του ιστοσελίδα. Μπορείτε να την επισκέπτεστε στον ιστότοπο [**http://dim-anafotida-lar.schools.ac.cy**](http://dim-anafotida-lar.schools.ac.cy) για να ενημερώνεστε. Παρακινήστε και τα παιδιά να την επισκέπτονται για να καμαρώνουν τους εαυτούς τους και τα έργα τους, αλλά και για να επιμορφώνονται. Στην ιστοσελίδα θα υπάρχουν και προτεινόμενες σελίδες με επιμορφωτικό, ψυχαγωγικό και ενημερωτικό υλικό, ανάλογο με την ηλικία και τα ενδιαφέροντά τους.

Πρέπει πάντα όμως να έχουμε έγνοια και να προσέχουμε ώστε η χρήση του διαδικτύου να μην καταντά κατάχρηση. Αν παρατηρήσουμε συμπτώματα εθισμού θα πρέπει να πάρουμε δραστικά μέτρα. Εάν το παιδί παρουσιάζει επίμονη διάθεση να ασχολείται συνεχώς με το διαδίκτυο, σπαταλώντας πολύ χρόνο, παραμελώντας τον εαυτό του, την οικογένεια και τα μαθήματά του, μειώνοντας τη φυσική του δραστηριότητα κ.τ.λ. πρέπει να βάλουμε όρια στη χρήση του Ηλεκτρονικού Υπολογιστή και να το βοηθήσουμε να βρει άλλες διεξόδους απασχόλησης στον ελεύθερο του χρόνο.

**Γ. ΠΡΟΓΡΑΜΜΑ ΟΚΤΩΒΡΙΟΥ-ΝΟΕΜΒΡΙΟΥ:**

* **Επέτειος 1ης Οκτωβρίου-Μέρα Κυπριακής Δημοκρατίας**; Ενδοτμηματικά
* **<<Περπατώ στο χωριό μου>> Περιήγηση και γνωριμία με την κοινότητα-Τετάρτη 11 Οκτωβρίου**

Τα παιδιά θα έρθουν με την τσάντα και τη στολή τους στο σχολείο κανονικά. Θα γίνουν τα μαθήματα της 1ης, 2ης, και 7ης ώρας. Αφού προγευματίσουν πρώτα στο σχολείο, θα ξεναγηθούν στη συνέχεια στην κοινότητα από τους ιερείς , τον κοινοτάρχη και γονείς. Σκοπός της περιήγησής μας είναι οι μαθητές να γνωρίσουν καλύτερα την κοινότητά τους, να την αγαπήσουν και να γίνουν από τώρα ενεργοί πολίτες της . Μπορούν να έχουν μαζί τους μια μικρότερη τσάντα με νερό και όσοι επιθυμούν ένα συμβολικό λουλούδι για να το εναποθέσουν στο Ηρώο της κοινότητας.

* **Κοινός Εκκλησιασμός –Πέμπτη, 26 Οκτωβρίου, Αγίου Δημητρίου:**

Τα παιδιά θα εκκλησιαστούν και όσα θέλουν μπορούν και να προετοιμαστούν για να κοινωνήσουν.Θα φορέσουν την επίσημη στολή τους.

* **Εορτασμός 28ης Οκτωβρίου 1940-Παρασκευή,27 Οκτωβρίου,11:00 π.μ.:** Τα παιδιά θα παρουσιάσουν σχετικό επίκαιρο πρόγραμμα. Θα φορούν την επίσημη στολή τους. Όλοι είστε ευπρόσδεκτοι!
* **Εκπαιδευτική επίσκεψη,Τετάρτη, 1 Νοεμβρίου:** Τα παιδιά θα επισκεφθούν **στον πολυχώρο της Αρχής Λιμένων Κύπρου, στο Παλιό Λιμάνι Λεμεσού,** την έκθεση **«ΠΛΕΥΣΙΣ»- Ναυπηγική και Ναυσιπλοΐα των Ελλήνων από την αρχαιότητα έως τους νεότερους χρόνους.**Στη συνέχεια θα καταλήξουν στο Δημόσιο Ζωολογικό Κήπο Λεμεσού για ξεκούραση και ψυχαγωγία. Τα παιδιά θα έχουν μαζί τους σε μικρή τσάντα φαγητό και νερό και θα φορούν άνετα εξωσχολικά ρούχα και παπούτσια. Υπάρχει περίπτερο στο χώρο για όσα παιδιά θέλουν να ψωνίσουν.

Το αγώγιο του λεωφορείουεπιχορηγείται από τον Σύνδεσμο Γονέων.

Η είσοδος στο Ζωολογικό κήπο στοιχίζει €1 και παρακαλούμε να σταλεί στους δασκάλους των παιδιών στις 30 ή και 31 Οκτωβρίου.

* **Σχολική Αργία**, **Δευτέρα , 13 Νοεμβρίου:** Ονομαστική Γιορτή Αρχιεπισκόπου
* **Εβδομάδα Μνήμης Κατεχομένων:** Εβδομάδα 14-17 Νοεμβρίου